kardosdrur/scandi-wiki huggingface dataset:
Diplodocoidea

Diplodocoidea er en overfamilie af dinosaurer blandt sauropoderne, som inkluderer nogle af de længste dyr, der nogensinde har levet, inklusive slanke giganter som Supersaurus, Diplodocus, Apatosaurus og Amphicoelias. De fleste havde lange halse og en lang, piskelignende hale. En familie (dicraeosauriderne) er dog de eneste kendte sauropoder der har udviklet sig tilbage til at have en kort hals, hvilket sandsynligvis er sket for at tilpasse sig føde fra lavtvoksende planter. Denne form for tilpasning blev taget til det ekstreme af den højt specialiserede sauropod Brachytrachelopan. Et studie af snudens form og mikroskopiske slidmærker på tænderne på diplodocoider viste, at den firkantede snude og fine, næsten parallelle mærker hos Apatosaurus, Diplodocus, Nigersaurus og Rebbachisaurus indikerer ikke selektiv søgen af føde i jordhøjde; den smalle snude hos Dicraeosaurus, Suuwassea og Tornieria og andre grove ridser og mærker på tænderne hos Dicraeosaurus indikerer selektiv søgen efter føde i mellemhøjde. Arterne i overfamilien Diplodocoidea er desuden bemærkelsesværdige, fordi disse sauropoder tilsyneladende udskiftede deres tænder med den højeste rate af alle hvirveldyr, hvilket eksemplificeres af Nigersaurus, der fik nye tænder hver 30. dag.

Taksonomi 
Den nedenfor beskrevne taksonomi følger et studie af Emanuel Tschopp, Octavio Mateus og Roger Benson fra 2015:

 Diplodocoidea
 Haplocanthosaurus
 Diplodocimorpha
 Rebbachisauridae
 Flagellicaudata
 Dicraeosauridae
 Diplodocidae
 Amphicoelias
 Apatosaurinae
 Diplodocinae

Diplodocoideas fylogenetik blev gennemgået i 2015 med analyser på både slægts- og artsniveau. Deres kladistikanalyse ses nedenfor.

Referencer 

Dinosaurer
Nigersaurus

Nigersaurus var en slægt af dinosaurer i familien Rebbachisauridae blandt sauropoderne. De levede i midten af kridttiden, for mellem 115 og 105 millioner år siden. De første fossiler efter dyret blev i 1976 fundet i det centrale Niger i en geologisk formation kaldet Elrhaz. Efter flere og mere komplette fund blev fossilerne videnskabeligt beskrevet i 1999 under artsnavnet Nigersaurus taqueti, opkaldt efter den franske palæontolog Philippe Taquet, der gjorde fundet af de første rester.

Nigersaurus var omkring 9 m lang, hvilket er småt for en sauropod, og den havde en kort hals. Den har vejet omkring 4 tons, hvilket er sammenligneligt med en moderne elefant. Dets skelet havde mange luftlommer, men dets lemmer var robust bygget. Dets kranium var stærkt specialiseret til fødesøgning med mange små åbninger og tynde knoglevægge. Det havde en bred mule med over 500 tænder, der blev udskiftet meget ofte; omkring hver 14. dag. Kæben har muligvis haft en kappe af keratin. Til forskel fra andre tetrapoder var de tænderbærende knogler i kæben roteret på tværs i forhold til resten af kraniet, så alle tænderne sad forrest i munden.

De nærmest beslægtede dinosaurer til Nigersaurus i familien Rebbachisauridae er medlemmer af underfamilien Nigersaurinae. Familien Rebbachisauridae tilhører overfamilien Diplodocoidea. Nigersaurus søgte sandsynligvis føde tæt ved jorden og er gået med foroverbøjet hoved. Den region i hjernen, som er forbundet med lugtesans, var underudviklet, selvom størrelsen er sammenlignelig med andre dinusaurer. Det er blevet debateret om hovedet normalt har været holdt nedad eller horisontalt ligesom andre sauropoder. Den levede i flodområder, og havde sandsynligvis en kost, der primært var baseret på bløde planter som bregner, padderokker og dækfrøede planter. Det er en af de mest almingelige fossillerede hvirveldyr der findes i dette område, og den har delt habitat med andre megaplanteædende dinosaurer samt store theropoder og crocodylomorpher.

Klassificering 

Resterne af Nigersaurus blev beskrevet første gang i 1976 som tilhørende et medlem af familien Dicraeosauridae, men i 1999 omklassificerede en gruppe forskere Nigersaurus til at være medlem af familien Rebbachisauridae, der er en basal familie i overfamilien Diplodocoidea, som også indeholder de langhalsede diplodocider. Underfamilien Nigersaurinae, som inkluderer Nigersaurus og andre slægter, blev navngivet af John A. Whitlock i 2011. Nedenfor findes et kladogram der følger Federico Fanti et al.'s klassificering (2013), som bekræftede placeringen af Nigersaurus som et basalt medlem.

Referencer

Eksterne henvisninger 

Dinosaurer
Kopisten

Kopisten er en dansk kortfilm fra 1999 med instruktion og manuskript af Christian Tafdrup, der også spiller hovedrollen i den satiriske film.

Handling 
Det er den unge Christian Tafdrups (Tafdrup selv) største ønske at blive rigtig filminstruktør. Han møver sig ind på det velrenommerede selskab Zentropa, hvor han oven i købet er heldig at møde den berømte Lars von Trier (von Trier selv), der dog ikke har mange positive ord til overs for Tafdrup. Tafdrup bilder håbefulde unge kvinder ind, at han faktisk er instruktør, og han får dem derfor til at møde op til prøvefilmning.

Medvirkende 
I filmen medvirker blandt andre:
 Christian Tafdrup - sig selv
 Mia Hørlyck Mogensen - sig selv
 Juan Bastian - café-ven
 Jens Bald - smart fyr
 Louise Kruse - første kontorpige
 Casper Holm - ung filminstruktør
 Petina Arskog - anden kontorpige
 Lars von Trier - sig selv 
 Mette Nelund - kontorpersonale
 Sidsel Hybschmann - kontorpersonale
 Camilla Einfeldt - skuespiller på tv
 Lene Seested - tv-caster
 Sidsel Keiding - første pige
 Katrine Mørkebjerg - anden pige
 Anne Nowak - tredje pige

Baggrund 
Christian Tafdrup havde som gymnasieelev et fritidsjob på kontoret hos Zentropa. Her var det muligt for ansatte at låne udstyr, der ikke var i brug, og det gjorde Tafdrup. Sammen med en række venner lavede han den lille selvbiografiske film, Kopisten, hvor han både var manuskriptforfatter, skuespiller og instruktør. Det var hans instruktørdebut.

Betydning 
Den daværende dramachef i DR, Ingolf Gabold, så tilfældigvis Kopisten og foreslog Tafdrup at lave en film mere. Det blev til Debutanten (2002). På samme tid var han i gang med skuespilleruddannelsen, som han afsluttede i 2003.

Referencer

Eksterne henvisninger 
 

Kortfilm fra Danmark
Danske film fra 1999
Laksfors Station

Laksfors Station (Laksfors stasjon) er en tidligere jernbanestation på Nordlandsbanen, der ligger i Grane kommune i Norge.

Stationen åbnede 5. juli 1940, da banen blev forlænget fra Grong til Mosjøen. Den blev nedgraderet til trinbræt med læssespor 1. september 1957. Betjeningen af læssesporet ophørte 1. juli 1985, og 23. maj 1993 ophørte betjeningen med persontog.

Stationsbygningen blev opført i 1938 efter tegninger af Gudmund Hoel og Bjarne Friis Baastad. Den enetages bygning er opført i bindingsværk og rummede oprindeligt ventesal, ekspedition og godsrum. Baastad stod desuden for en toiletbygning i bindingsværk, der blev opført samme år.

Litteratur

Eksterne henvisninger 

Stationer på Nordlandsbanen
Jernbanestationer i Nordland
Jernbanestationer i Norge uden persontrafik
Etableret i 1940
Eiterstraum Station

Eiterstraum Station (Eiterstraum stoppested) er en tidligere jernbanestation på Nordlandsbanen, der ligger i Vefsn kommune i Norge. Stationen ligger lige ved elven Vefsna

Stationen åbnede som holdeplads 5. juli 1940, da banen blev forlænget fra Grong til Mosjøen. Den blev nedgraderet til trinbræt 1. august 1958. Betjeningen med persontog blev indstillet 1. januar 1989, og 28. maj 1989 blev stationen nedlagt. Den blev imidlertid genoprettet som krydsningsspor 6. maj 2011.

Stationsbygningen blev opført i 1928 efter tegninger af Gudmund Hoel og Bjarne Friis Baastad. Den var oprindeligt en toetages banevogterbolig i træ i laftekonstruktion, der senere blev udvidet med en enetages tilbygning med ventesal og ekspedition. Hoel og Baastad stod desuden for en toiletbygning i bindingsværk.

Litteratur

Eksterne henvisninger 

Stationer på Nordlandsbanen
Jernbanestationer i Nordland
Jernbanestationer i Norge uden persontrafik
Etableret i 1940
Elsfjord Station

Elsfjord Station (Elsfjord stasjon) er en tidligere jernbanestation på Nordlandsbanen, der ligger ved bygden Elsfjord i Vefsn kommune i Norge.

Stationen åbnede 15. marts 1941, da banen blev forlænget dertil fra Mosjøen. Den fungerede som endestation, indtil det næste stykke videre til Bjerka åbnede 20. februar 1942. Betjeningen med persontog blev indstillet 28. maj 1989, men der var sidespor frem til 2005.

Stationsbygningen blev opført i 1936 efter tegninger af Gudmund Hoel og Bjarne Friis Baastad. Den toetages bygning er opført i træ og rummede oprindeligt ventesal, ekspedition, telegraf og godsrum i stueetagen og tjenestebolig på første sal.

Litteratur

Eksterne henvisninger 

Stationer på Nordlandsbanen
Jernbanestationer i Nordland
Jernbanestationer i Norge uden persontrafik
Etableret i 1941
Teddy Bertin

Teddy Bertin (født 6. august 1969 i Flixecourt, Frankrig) er en fransk tidligere fodboldspiller (forsvarer).

Bertin hele sin 17 år lange karriere i hjemlandet, hvor han repræsenterede Amiens, Le Havre, Marseille, Strasbourg og Châteauroux. Hos Strasbourg var han i 2001 med til at vinde pokalturneringen Coupe de France efter finalesejr over sin tidligere klub Amiens

Titler 
Coupe de France
 2001 med Strasbourg

Referencer

Eksterne henvisninger 

Fodboldspillere fra Frankrig
Fodboldspillere fra Amiens SC
Fodboldspillere fra Olympique Marseille
Fodboldspillere fra Le Havre AC
Fodboldspillere fra LB Châteauroux
Fodboldspillere fra RC Strasbourg
Sébastien Hamel

Sébastien Hamel (født 20. november 1975 i Arpajon, Frankrig) er en fransk tidligere fodboldspiller (målmand).

Fischer spillede hele sin karriere i hjemlandet, og repræsenterede blandt andet Le Havre, Lorient og Auxerre. Hos Lorient var han i 2002 med til at vinde pokalturneringen Coupe de France efter finalesejr over Bastia.

Titler 
Coupe de France
 2002 med Lorient

Referencer

Eksterne henvisninger 

Fodboldspillere fra Frankrig
Fodboldspillere fra AJ Auxerre
Fodboldspillere fra Olympique Marseille
Fodboldspillere fra RC Lens
Fodboldspillere fra FC Lorient
Fodboldspillere fra Le Havre AC
Fodboldspillere fra Toulouse FC
Fodboldspillere fra AS Monaco FC
Arnaud Le Lan

Arnaud Le Lan (født 22. marts 1978 i Pontivy, Frankrig) er en fransk tidligere fodboldspiller (forsvarer).

Le Lan tilbragte hele sin 17 år lange karriere i bretonske klubber, og repræsenterede henholdsvis FC Lorient, Rennes og Guingamp. Hos Lorient var han i 2002 med til at vinde pokalturneringen Coupe de France efter finalesejr over Bastia.

Titler 
Coupe de France
 2002 med Lorient

Referencer

Eksterne henvisninger 

Fodboldspillere fra Frankrig
Fodboldspillere fra En Avant Guingamp
Fodboldspillere fra Stade Rennais FC
Fodboldspillere fra FC Lorient
Pascal Delhommeau

Pascal Delhommeau (født 14. august 1978 i Nantes, Frankrig) er en fransk tidligere fodboldspiller (forsvarer).

Delhommeau startede sin karriere hos FC Nantes i sin fødeby, hvor han debuterede fik sin debut for førsteholdet i 1998. Han spillede for klubben frem til 2006, kun afbrudt af et lejeophold hos FC Lorient. Han var med til at sikre Nantes det franske mesterskab i 2001 og Lorient pokaltitlen Coupe de France i 2002. Senere repræsenterede han ogs FC Metz og Vannes.

Titler 
Ligue 1
 2001 med FC Nantes

Coupe de France
 2002 med FC Lorient

Trophée des Champions
 2001 med FC Nantes

Referencer

Eksterne henvisninger 

Fodboldspillere fra Frankrig
Fodboldspillere fra FC Nantes
Fodboldspillere fra FC Metz
Personer fra Nantes
Johan Radet

Johan Radet (født 24. november 1976 i La Fère, Frankrig) er en fransk tidligere fodboldspiller (forsvarer).

Radet tilbragte hele sin aktive karriere, fra 1996 til 2007, hos AJ Auxerre. Han var med til vinde pokalturneringen Coupe de France med klubben i både 2003 og 2005.

Radet måtte stoppe karrieren allerede som 30-årig, da han blev diagnosticeret med en hjertefejl.

Titler 
Coupe de France
 2003 og 2005 med AJ Auxerre

Trophée des Champions
 2003 og 2005 med AJ Auxerre

Referencer

Eksterne henvisninger 

Fodboldspillere fra Frankrig
Fodboldspillere fra AJ Auxerre
Roger Scotti

Roger Scotti (født 29. juli 1925, død 12. december 2001) var en fransk fodboldspiller (midtbane).

Scotti tilbragte hele sin aktive karriere, fra 1942 til 1958, hos Olympique Marseille i sin fødeby. Her var han med til at vinde både det franske mesterskab og pokalturneringen Coupe de France.

Scotti spillede desuden to kampe for det franske landshold, to venskabskampe mod henholdsvis Belgien 1. november 1950 og mod Ungarn 7. oktober 1956.

Titler 
Ligue 1
 1948 med Olympique Marseille

Coupe de France
 1943 med Olympique Marseille

Referencer

Eksterne henvisninger 

Fodboldspillere fra Frankrig
Fodboldspillere fra Olympique Marseille
Personer fra Marseille
Léonard Specht

Léonard Specht (født 16. april 1954 i Mommenheim, Frankrig) er en fransk tidligere fodboldspiller (forsvarer) og senere -træner.

Gennem sin 20 år lange karriere repræsenterede Specht henholdsvis Strasbourg og Bordeaux. Han var med til at vinde det franske mesterskab med begge klubber, mens det med Bordeaux også blev til to sejre i pokalturneringen Coupe de France.

Specht spillede desuden 18 kampe for Frankrigs landshold. Hans første landskamp var en venskabskamp mod Spanien 8. november 1978, hans sidste en VM-kvalifikationskamp mod Bulgarien 2. maj 1985.

Efter at have stoppet sin aktive karriere var Specht i to år, fra 1989 til 1991, også træner for sin tidligere klub som aktiv, Strasbourg.

Titler 
Ligue 1
 1979 med Strasbourg
 1984, 1985 og 1987 med Bordeaux

Coupe de France
 1986 og 1987 med Bordeaux

Referencer

Eksterne henvisninger 

Fodboldspillere fra Frankrig
Fodboldspillere fra RC Strasbourg
Fodboldspillere fra Girondins Bordeaux
Fodboldtrænere fra Frankrig
Philippe Fargeon

Philippe Fargeon (født 24. juni 1964 i Ambilly, Frankrig) er en fransk tidligere fodboldspiller (angriber).

På klubplan spillede Fargeon blandt andet for Girondins Bordeaux og AJ Auxerre i hjemlandet, samt for schweiziske Servette. Med Bordeaux var han i 1987 med til at vinde The Double med sejr i både ligaen og pokalturneringen Coupe de France.

Fargeon spillede desuden syv kampe for Frankrigs landshold, hvori han scorede to mål. Hans første landskamp var en EM-kvalifikationskamp mod Norge 16. juni 1987, hans sidste en venskabskamp mod Nordirland 27. april 1988.

Titler 
Ligue 1
 1987 med Bordeaux

Coupe de France
 1987 med Bordeaux

Referencer

Eksterne henvisninger 

Fodboldspillere fra Frankrig
Fodboldspillere fra Servette FC
Fodboldspillere fra Girondins Bordeaux
Fodboldspillere fra Sporting Toulon Var
Fodboldspillere fra AC Bellinzona
Fodboldspillere fra AJ Auxerre
Raoul Giraudo

Raoul Giraudo (født 19. maj 1932 i Aix-en-Provence, Frankrig, død 26. oktober 1995) var en fransk fodboldspiller (forsvarer).

Giraudo spillede ti år hos Stade de Reims, og var en del af det meget succesfulde hold der vandt tre franske mesterskaber, én Coupe de France-titel. Han var desuden med til at nå finalen i Mesterholdenes Europa Cup i både 1956 og 1959, begge finaler blev dog tabt til Real Madrid.

Senere i karrieren spillede Giraudo også for Grenoble og Sochaux

Titler 
Ligue 1
 1955, 1958 og 1960 med Reims

Coupe de France
 1958 med Reims

Referencer

Eksterne henvisninger 

Fodboldspillere fra Frankrig
Fodboldspillere fra Stade Reims
Fodboldspillere fra Grenoble Foot 38
Fodboldspillere fra FC Sochaux-Montbéliard
Robert Lamartine

Robert Lamartine (født 15. juni 1935, død 16. januar 1990) var en fransk fodboldspiller (midtbane).

Lamartine spillede blandt andet for Reims, hvor han var med til at vinde både det franske mesterskab og pokalturneringen Coupe de France i 1958. Han var også med til at nå Mesterholdenes Europa Cup finale 1959, der dog blev tabt til spanske Real Madrid.

Senere i karrieren spillede Lamartine også for Angers, Montpellier og Rennes

Titler 
Ligue 1
 1958 med Reims

Coupe de France
 1958 med Reims

Referencer

Eksterne henvisninger 

Fodboldspillere fra Frankrig
Fodboldspillere fra Stade Reims
Fodboldspillere fra Angers OSC
Fodboldspillere fra Montpellier HSC
Fodboldspillere fra Stade Rennais FC
Col du Glandon

Col du Glandon (1.924 m.o.h.) er et bjergpas i Frankrig. Col du Glandon er en del af Dauphiné-Alperne. Det ligger i departementet Savoie og krydses af landevejen D927. Det forbinder Maurienne-dalen med Romanche-dalen. Romanche-dalen ligger i Isère-departementet. Bjergpassets højeste punkt ligger i Savoie-departementet. Glandon-passet forbinder byen La Chambre i Maurienne-dalen med byen Allemont i Romanche-dalen. 

Passet blev åbnet i 1898 og forbundet til Col de la Croix-de-Fer i 1912. Fra toppen af passet forløber vejen til Romanche-dalen ad samme landevej som passet Col de la Croix-de-Fer via rute D526 til byen Allemont.

Passet er vinterlukket og som regel åbent fra midt i maj til slutningen af oktober.

Tæt ved passets højeste punkt ligger søen Lac de Grand-Maison, som er vandreservoir for Frankrigs (og blandt Europas) - per 2019 - mest effektfulde vandkraftværk. Vandkraftværket Grand’Maison har effekt på 1.820 MW fra i alt 12 vandturbiner.

Galleri

Kildehenvisninger

Eksterne henvisninger 

Bjergpas i Frankrig
Bjergpas i Alperne
Tour de France-stigninger
Savoie
Baldwin County

Baldwin County er navnet på 2 counties i USA:

 Baldwin County (Alabama)
 Baldwin County (Georgia)
Clarke County (Alabama)

Clarke County er et county beliggende i den sydvestlige del af den amerikanske delstat Alabama. Hovedbyen er Grove Hill, mens den største by er Jackson. I 2017 havde countiet 24.083 indbyggere. Det blev grundlagt 10. december 1812. Clarke County er opkaldt efter den amerikanske general og guvernør John Clarke fra Georgia.

Geografi 
Ifølge United States Census Bureau er Clarke Countys totale areal på 3.245 km², hvoraf de 36 km² er vand.

Grænsende counties 
 Marengo County (nord)
 Wilcox County (nordøst)
 Monroe County (øst)
 Baldwin County (syd)
 Washington County (sydvest)
 Choctaw County (nordvest)

Eksterne henvisninger 

 Clarke Countys officielle hjemmeside 

Counties i Alabama
Etableret i 1812
Det' ren kagemand

Det' ren kagemand var et hjemmevideoprogram, der blev sendt fredage på DR1 fra 1997-99. I anden sæson kunne indsenderen af ugens bedste hjemmevideo vinde en "multimedie PC", mens anden- og tredjepladsen hver modtog en "populær spillemaskine".

Søs Sif Andersen var vært på programmets anden sæson, hvor Søren Dahl stod for levende musik. Finn Dyrnesli var tilrettelægger på programmet.

Referencer

Eksterne henvisninger 
 Se Det' ren kagemand  på DR Bonanza
 Se Det' ren kagemand  på DR TV

DR-programmer
Delia Derbyshire

Delia Ann Derbyshire (født 5. maj 1937, død 3. juli 2001) var en engelsk musiker og komponist, som var en pioner indenfor elektronisk musik. Hun arbejde i 1960'erne for BBC i deres Radiophonic Workshop, hvor der blev arbejdet med musik til programmer osv. Hun er i dag mest kendt for at være komponisten bag temamelodien til Doctor Who fra 1963.

Referencer 

Komponister fra England
Briter i 1900-tallet
Gåsehud (bogserie)

Gåsehud er en serie af horrorbøger for børn af den amerikanske forfatter R. L. Stine, udgivet af Gyldendal. Historierne følger børn i skræmmende situationer der normalt involverer monstre og andre overnaturlige elementer. Fra 1992 til 1997 blev 62 bøger udgivet under Gåsehud-paraplyen. Gåsehud har affødt en tv-serie og merchandise, samt en spillefilm med Jack Black i hovedrollen som Stine.

Siden udgivelsen af den første roman i serien, De dødes hus, i juli 1992, har serien solgt over 350 millioner bøger på verdensplan på 32 sprog. Dermed er det den anden bedst sælgende bogserie i historien. De enkelte bøger i serien har også været nævnt på flere bestseller-lister, herunder New York Times bestseller-list for børn.
Børnebøger
R&M Wegener

R&M Wegener en tysk virksomhed, der fremstiller hatte, som blev grundlagt i 1817. Virksomheden i den lille by Lauterbach i det centrale Hessen og har omkring 100 ansatte. Siden sommer-OL i 1964 har fremstillet beklædning til landets olympiske deltagere.

Historie 
Virksomheden blev grundlagt som hattefabrik af Nicolaus Hinrich Dubbers i 1817 i den gamle bydel Bezirk Altona i Hamborg. Den lå her frem til 1867 og blev drevet af Johann Eduard Dubbers og Theodor Ferdinand Wegener, søn og svigersøn af grundlæggeren. Sidstnævntes sønner, Robert og Maximilian (hvorfra navnet R&M Wegener kommer fra), overtog senere den tekniske og kommercielle ledelse af virksomheden. I 1884 blev Robert og Maximilian Wegener sammen med deres fætter Nicolaus Hugo Dubbers, et barnebarn af firmaets grundlægger, ejere af virksomheden.

Lønningerne i Altona steg hurtigt, og Robert Wegener besluttede derfor at flytte virksomheden til Lauterbach i Hessen, hvor en bygning der tidligere var brugt til spinning var blevet sat til salg. Dette var særlig attraktivt, da der var en kraftig flod, hvorfra man kunne udnytte vandkraften, som stadig driver turbinerne til elektricitet i hele området. Den officielle flytning skete 1. marts 1884, og året efter i maj blev der ansat 50 mand. Der blev desuden opført huse til flere af medarbejdernes familier.

I april 1888, efter at Nicolaus Dubbers havde forladt selskabet, blev virksomheden omdøbt til Haarhutfabrik R.&M. Wegener. Robert Wegener trak sig tilbage i 1904, hhvorefter hans to sønner Kurt Theodor og Edgar kom ind i selskabet, og de overtog ledelsen i 1914.

I årene mellem de to verdenskrige byggede de to brødre yderligere en række meget billige huse til arbejdernes familier, da antallet af ansatte var steget til mere end 250. 

Edgar Wegener faldt under anden verdenskrig, hvorefter den tilbageværende bror Kurt overtog hele ledelsen. Han blev på posten frem til sin død i en alder af 80 år den 13. november 1960.

Klaus Theodor Wegener og Hans Wegener overtog selskabets ledelse efter 1945. Mens Klaus Theodor Wegeners var på besøg i Dallas lærte han til den særlige produktion af Resistol, og fik et godt forhold til Resistol (nu Stetson). R&M Wegener fik i 1958 licens til at producere Resistols hatte.

Den 4. september 1966 omkom Klaus Wegener i et trafikuheld. I dag styres selskabet af hans ældste søn, Hans Th. Wegener.

Referencer

Litteratur 
 Anton Dorow: Hutfabrik Wegener: Trotz Olympia und EM kein großes Zusatzgeschäft, in: Pfälzischer Merkur vom 4. Juni 2012 (online )

Beklædningsvirksomheder fra Tyskland
Etableret i 1817
Hattevirksomheder
Silkeborgs sønner

Silkeborg Sønner (forkortet Sønnerne) er et dansk kajakpolohold fra Silkeborg.

Holdet har hjemsted i Silkeborg Kajakklub, hvor de træner på Gudenåen.

Sønnerne er en af de mest vindende danske hold, idet de har vundet det danske mesterskab i kajakpolo 8 gange, siden det første officielle DM blev afholdt i 1998. Holdets høje niveau har historisk set afspejlet sig i, at næsten alle i truppen på et tidspunkt har haft en tilknytning til enten u21- eller seniorlandsholdet.
. Senest vandt de mesterskabet i 2022. Derudover huserer de desuden over rekorden for bedste placering til Champions League for et dansk klubhold.

Grundet Sønnernes høje niveau, har flere spillere på holdet, samtidig med at de spiller for Silkeborgs Sønner, også spillet for andre internationale klubber. Jeppe Iversen og Jacob Iversen har begge spillet for hollandske Deventer. Både Mathias og Jannik har tidligere spillet for tyske ACC Hamborg, derudover har Mathias spillet for Italienske Napoli. Andres Iversen spiller for engelske FOA Liverpool.

Nuværende spillertrup 
Opdateret 25. april 2018

Resultater

Titler Liga 

 Danmarksmesterskabet
 Vinder (9): 2010, 2011, 2013, 2014, 2017, 2018, 2021, 2022 og 2023.

Kilder og henvisninger 

Sønner
Sportsklubber i Danmark
Kajak